( 209 ) 
de nous et des xxnn ministres, et seront les nostres ou milieu, 
faisans en nombre le xm° escu qui sera assis à l'opposite et 
à Pencontre des armes des grans Conservateurs et les autres xii 
escus des armes des Ministres, ensuivant les nostres en ce 
meismes renc. Iceulx xxv escus atachiez aux dessusdis cram- 
pons de fer. 
Item, seront après paintes de couleurs les armes des subgiès 
de nostre amoureuse court, ainsy que retenus seront à nostre 
plaisance et despens, sur les murs de nostre ditte chambre 
assis en semure ainsy que les voudrons devizer. 
Item, au jour de Monseigneur Saint Valentin, x de 
fevrier prochain venant, que les petis oiseles recommencent 
leurs très dous chans, sentans la nouvelleté du gracieux prin- 
tempz, sera chantée à Sainte Katherine du val des escolierz, 
au plaisir de nostre Seigneur, une messe à notte, à son dorgues, 
à chant et deschant, d'icelluy benoit martir, et à l’eure de huit 
heures, à la quelle messe seront tenus de venir en personne 
les xxun ministres, eulz estans lorz.à Paris, ensemble tous 
autres qui ce jour aront fait balades, sur la peine qui sera à ce 
ordonnée. 
Item, à ce meismes jour de Monseigneur Saint Valentin pro- 
chain venant, sera par la grace du tout puissant leue en 
publique ceste amoureuse chartre, au lieu et à l'eure que on 
ordonnera. C’est assavoir en la présence de tous noz amoureux 
subgès de retenue et ainsy à tel jour d’an en an, conséquam- 
ment, auquel jour de Monseigneur Saint Valentin seront tenus 
tous princes, prélaz, barons, chevalierz, escuiers et tous autres 
subgès qu’il appartenra de y estre et qui seront de la retenue 
de nostre amoureuse court, se requis et sommez alorz en sont 
de par nous, pour venir diner en joieuse recréacion et amou- 
reuse conversacion, au lieu où ordonné sera par noz commis 
à ce faire, sans en faire reffus, et sur la paine de privacion 
de nom ct d'armes ey dessus déclairé, ou caz toutes voies qu'ilz 
seroient en santé sans fiction aucune. 
3° SERIE, TOME XII. 14 
